
"Nee indigeste tamquam in acervum congessimus digna
memoratu : sed variorum rerum disparilitas, auctoribus diversa
confusa temporibus, ita in quoddam digesta corpus estf ut quae
indistincte atque promiscue ad subsidium memoriae
annotaveramus in ordinem instar membrorum cohaerentia
convenirent. Nee mihi vitio vertas, si res quas ex lectione varia
mutuabor ipsis saepe verbis quibus ab ipsis auctoribus enarratae
sunt explicabo, quia praesens opus non eloquentiae ostentationem
sed noscendorum congeriem pollicetur; et boni consulas oportet,
si notitiam vetustatis modo nostris non obscure modo ipsis
antiquorum fideliter verbis recognoscas, prout quaeque se vel
enarranda vel transferenda suggesserint. Apes enim quodammodo
debemus imitari, quae vaguntur et flores carpunt, deinde quicquid
attulere disponunt ac per favos dividunt et sucum varium in unum
sapor em mixtura quadam et proprietate spiritus sui mutant.**

Macrobius, Saturnalia. Praefatio.

